Eukaryota

:*Este articlo trata sobre lo [[dominio (biolochía)|dominio]] taxonomico *'Eukarya**. Ta atros emplegos d'a parola **eucariota** se veiga **Eucariota (desambigación)**.''


**Eucariota** ([[Nombre cientifico|cientificament]], en [[Idioma latín|latín]], **Eukarya** u **Eukaryota*', termino que dimana d'o [[Idioma griego|griego]] «*eu*», d'o [[Idioma griego|griego]] *bien* u *buen*, y «*karyon*», *centro* u *nuclio*; en conchunto se puede interpretar como «*Bien nucleyau/da*») ye lo [[dominio (biolochía)|dominio]] d'os [[ser vivo|organismos]] que tienen as celulas con verdaders [[nuclio celular|nuclios]]. A sobén fa referencia a las [[celulas]] que composan estes organismos: as [[celula eucariota|celulas eucariotas]].

O conchunto d'os organismos eucariotas incluye dende os organismos [[pluricelular]]s en dó que las celulas son especializadas en fer fayenas concretas y talment les sería imposible de sobrevivir anisoladas, dica las muitas (anque no totas) [[especie]]s [[unicelular]]s. A resta d'altros organismos vivos (toz [[unicelular]]s) se cuaternan adintro d'os altros dos dominios: [[Archaea]] y [[Bacteria]].

Pertenixen a lo dominio *Eukarya* cuatro [[reino (biolochía)|reinos]]: [[Animalia]], [[Plantae]], [[Fungi]] y [[Protista]]. Toz ellos tienen caracteristicas parellanas a nivel molecular (estructura d'os [[lipido]]s, [[proteína|proteinas]], y [[chenoma]]) y tienen [[antipasau]]s comuns. Se piensa que las suyas oríchens fincan fa bellas 2 mil millons d'anyadas, tot y que l'alcuerdo no ye unanime. Fósils previos no s'han puesto clasificar facilment.

As primeras trazas que poderían relacionar-se con os grupos modernos d'eucariotas emprenciparon a apareixer fa uns 800 millons d'anyos, mientres que la mayoría d'os grupos fósils que hu se tienen bien definius no apareixioron dica lo [[Cambrico]].


Os eucariotas s'han cuaternau en cuatre [[reino (biolochía)|reinos]]: *Protista*, *Plantae*, *Animalia* y *Fungi*, que poderían estar cinco seguntes [[Thomas Cavalier-Smith|Cavalier-Smith]] (os anteriors mas o reino *Chromista*) u encara muitos mas perque bels autors heban considerau que muitos d'os organismos unicelulars habrían d'estar clasificaus a desparte, fendo puyar ixa posible cifra de reinos dica la ventena.

O [[reino (biolochía)|reino]] *Protista* ye lo que en [[taxonomía]] se clama un [[grupo parafiletico]]. Ixo quier decir que los suyos miembros han estau en muitos casos cuaternaus asinas perque simplament no casaban mica bien adintro d'altras agrupacions; ye per ixo que que la suya diversidat ye similar a la diversidat fundamental d'os eucariotas.

En a recient clasificación de *Adl et al.* ([[2005]]) s'evitan os problemas d'a clasificación adintro de [[reino (biolochía)|reinos]] substituyindo-ie estes taxons per un numer de grupos filochenicament emparentaus ta los que no s'aplica garra [[categoría taxonomica|categoría]] con finalidat de no tener o problema d'a suya posterior actualización. En esta clasificación, os grans clados serian estes:

* *Amoebozoa* (cualques [[ameba]]s u ameboflachelaus)
* *Archaeplastida* (incluye *Plantae* d'entre altros grupos)
* *Chromoalveolata* (como lo suyo nombre indica, incluye *Alveolata* y altros grupos que feban parte d'o reino *Chromista* proposato por [[Thomas Cavalier-Smith|Cavalier-Smith]] en [[1981]]).
* *Excavata* (incluye bels [[protozoa|protozous]] flachelaus, ameboides o ameboflachelaus)
* *Opisthokonta* (incluye *Fungi* y *Animalia*, d'entre altros)
* *Rhizaria''

Se veiga que las formas ameboides o flachelars no indican pertinencia a garra grupo, como s'heba creyiu enantes, sin de creyar nuevos grupos artificials dende lo punto d'envista evolutivo.

## Se veiga tamién
* Sistema de nomenclatura binominal.
* Clasificación cientifica.
* Celula eucariota.
* Prokaryota.
* Dominio (biolochía).
* Reino (biolochía).

## Referencias